Folketing
2007-01-12

Der har været lidt kritik af, at man sætter institutionerne til selv at lave de her realkompetencevurderinger. Vi kender det jo fra den grundlæggende voksenuddannelse, hvor vi har set at man bruger realkompetencevurderingerne for lidt – fordi det har været underfinansieret rent taxametermæssigt. Jeg har noteret mig i høringssvarene, at ministeren mener, at der er sat den fornødne økonomi af. Men da vi nu har en fælles aftale, som ligger i vores velfærdsaftale om det her, globaliseringsaftalen, så vil vi selvfølgelig nøje følge, om den fornødne økonomi er til stede, for at den rettighed, vi nu giver alle mennesker med en kort uddannelse ... (Mobiltelefon ringer) ... hvilket jeg i virkeligheden mener er et demokratisk nybrud, så også kan leve op til de intentioner, vi som lovgivere har haft. Ministeren skal vide, at vi vil holde ham fast på, at økonomien er til stede – det er nemlig forudsætningen.